Tina & Luka svetujeta #9 ~ Kako do idealnega partnerja na ona-on.com?

Zdaj pa zares, začnimo na začetku!

KORAKI PRI NAVEZOVANJU STIKOV NA ONA-ON.COM

1. Kako začeti?

Prvi korak potem, ko dopolniš svoj profil in prevzameš darilca zase (prejmeš pri 100% izpolnjenem profilu) je, da prek iskanja prideš do zanimivih kandidatov. Najbolje, da začneš z enostavnim iskanjem, ki ga najdeš pod “Dekleta zate / Fantje zate – to iskanje upošteva tvoje osnovne kriterije, navedene v profilu. Kako iščeš, preberi tukaj.

2. Pregledovanje profilov

Ko naletiš na zanimive obraze ali opise uporabnikov, klikneš na posameznega in odprl se ti bo njihov profil. Če ti je oseba všeč, ima sliko, atraktiven profil, se moraš pripraviti na bitko za njeno pozornost, saj je verjetno všeč še komu in dobiva precej sporočil.

Postopen pristop je, da jo najprej vprašaš za šanse in počakaš, ali ti bo simpatija odgovorila. Težava je, da jo veliko ljudi sprašuje za šanse, podobno velja za vabila na zmenek in dodajanje med simpatije. Najboljšo možnost imaš, če ji čim prej in večkrat prijazno pišeš, da pokažeš vztrajnost in resen namen.

Obstajajo številne zgodbe parov z ona-on, kjer se je vztrajnost izplačala. Morda se simpatija ne bo oglasila, morda ji nisi všeč, morda se je že dogovorila za kakšen zmenek. V tem primeru pojdi naprej, izbira je ogromna.

3. Kaj napisati, kadar začenjaš pogovor?

Naveži se na hobije svoje simpatije ali na vajine skupne hobije (če jih imata), pri večini ne škodi kanček humorja in bežen kompliment na njihovo sliko ali predstavitev. Če želiš pozitivno izstopati, lahko napišeš daljše prvo sporočilo, s katerim izraziš resen namen in bistveno, trud za to osebo.

Da, večina ljudi ima zelo rada, da se jih ogovori z nekoliko daljšim uvodnim sporočilom, kjer se na kratko predstaviš, omeniš, kaj te je pritegnilo v njihovem profilu in daš iztočnico za pogovor tako, da kaj vprašaš. Lahko priložiš fotografijo ali GIF animacijo.

V prvo sporočilo ne vključuj e-mail naslova, fb računa ali telefonske številke.

Prvo sporočilo naj ne bo “copy-paste”, ki ga pošiljaš vsem, ampak res samo za izbrano osebo. Da je sporočilo prilagojeno osebi, se hitro opazi po tem, koliko se navezuješ na njihov profil. Nastopi samozavestno, iskreno. Čim manj slovničnih napak.

In bistveno: V prvo sporočilo NE VKLJUČUJ e-mail naslova, fb računa ali telefonske številke, saj ima večina oseb vklopljen kontaktni filter, ki tovrstna vsiljena sporočila briše. Kontaktne podatke ji lahko razkriješ kasneje, ko že teče pogovor med vama, v prvem sporočilu pa nikakor ne, ker to deluje vsiljivo, kontaktni filter pa bo takšna sporočila pri večini tudi izbrisal. Predvsem pa se izogibaj TEM napakam.

V dodatno pomoč, kako začeti pogovor, bodo Uvodna sporočila:

“Uvodna sporočila”, ti lahko prihranijo nekaj dragocenega časa in ukvarjanja s tem, kaj napisati.

Preprosto, s seznama že predlaganih sporočil izberi tisto, ki tebi najbolj ustreza in sporočilo pošlji simpatiji. Preprosto, enostavno in še brez slovničnih napak.

4. Pogovor teče, kaj zdaj?

Ko oceniš, da sta dovolj klepetala in da je čas za srečanje v živo, simpatijo med pogovorom spontano povabiš na skupno aktivnost, ki je všeč obema, odvisno od vajinih hobijev in interesov. Najpogostejši prvi zmenek je še vedno kava, tudi to bo povsem OK ;). Preberi, kam jo še lahko povabiš na prvi zmenek.

DVE PASTI, ki ju ne smeš prezreti:

Če želiš simpatijo takoj povabiti na zmenek v živo, potem lahko izpadeš preveč agresivno.

Večina ljudi rada prek dopisovanja preveri ali imaš lastnosti, kot so resnost, vztrajnost, zanesljivost, zbirajo informacije o tebi, lahko te “pogooglajo”, še preden pride do dogovora za prvo srečanje.

Srečanje v živo v 2-10 dnevih, odvisno od tega koliko klepetata.

Ko simpatija vidi, da deluješ zanesljivo in da ni laži v tvojih pripovedovanjih, bo pripravljena na srečanje v živo in takrat moraš povabiti. Običajno je to lahko 2-10 dni od začetka pogovora, odvisno kolikokrat dnevno klepetata.

Ne povabiti na “slow food”, ampak na hitro kavo, bežno srečanje. Simpatija bo tako videla, da imaš svoje življenje in tudi, da ji ne bo potrebno preživeti s tabo celega večera, saj nikoli ne ve, kdo bo prišel in kako se bosta ujela.

Druga težava je, če jo na zmenek ne povabiš pravi čas in v nedogled klepetata na spletu.

Prvi zmenek naj bo krajši – skupna kavica bo za začetek dovolj.

To je slabo, ker se bo izgubil naboj in bosta prešla direktno v zono prijateljstva, kjer bosta drug o drugem že toliko vedela, da bo ostalo razmeroma malo za prvi pogovor v živo, predvsem ne bo več tolikšne radovednosti in kančka skrivnostnosti.

Obstajajo tudi izjeme, kjer dolgotrajno dopisovanje pred prvim srečanjem povečuje možnosti za uspeh (to je tam, kjer se pišejo dolga sporočila in veliko sporočil), zavedati pa se moraš, da večina oseb dobiva veliko vabil, zato nikar ne odlašaj preveč s povabilom na prvo srečanje v živo.

Jo želiš povabiti na zmenek, pa ne veš, kako vabilo ubesediti? Preberi, kako.

5. Prvi zmenek v živo!

Okusi so različni, vendar v večini primerov velja sledeče: BODI TO, KAR SI, ne igraj pretirano, nima smisla. Če ni kemije, je pač ni. Sproščeno klepetajta, simpatija bo medtem preverjala ali drži vse, kar že ve o tebi prek spletnih pogovorov. Če v spletnih pogovorih ni bilo laži, potem bo kmalu prepričana, da ti lahko zaupa kot osebi.

Od tu naprej veljajo vsa pravila zapeljevanja in osvajanja v živo. Kar je bistveno, je to, da v kolikor vse teče dobro, napredujeta od pogovora proti čutnemu, začenši s kakšnim bežnim dotikom, ob skupnemu smehu in podobno.

Raziskave kažejo, da je za uspešnost prvega zmenka bistveno, da nanj ne zamujaš, da si nasmejan/a in da ne jamraš, izogibaj se dolgim traktatom o svojih bivših ;). Ter bistveno, če je zmenek OK, jo/ga pokliči takoj naslednji dan – številni namreč zmotno mislijo, da morajo čakati več dni preden prvič kličejo, kar je popolna neumnost.