Tina & Luka svetujeta #10 ~ Kako do idealnega partnerja na ona-on.com?

Tokrat ti bova predstavila, s kakšnimi pomisleki so se v preteklosti srečevali uporabniki na ona-on.com in kakšne rešitve so na voljo.

Spodaj so po vrsti zapisani največji pomisleki, s katerimi smo imeli opravka vse od leta 2001, ko smo prvič zagnali ona-on.com.

Predsodek glede uporabe spletnih zmenkov ~ Kar 25% vseh parov v Sloveniji se že spozna prek spleta!

Tukaj številke govorijo same zase. V Sloveniji se trenutno vsak peti polnoletni par spozna s pomočjo spleta. Tako je, ona-on.com je prva izbira. V razvitem svetu je ta odstotek ponekod še višji in raste. S pomočjo ona-on.com se spozna (in posledično izpiše z razlogom: “Hvala, našla sva se tukaj, adijo”) okoli 1.000 parov letno!

Pomembno je razumeti, da s pomočjo ona-on.com, kjer je največja ponudba samskih na enem mestu, v resnici samo izkoristiš učinkovit sodoben način spoznavanja.

Strah pred tem, da te kdo prepozna na portalu ~ Uporabi “skriti način uporabe”

V osnovi je ta strah popolnoma votel, poglejmo zakaj. Priskočil/a si svoji usodi na pomoč, da ti naproti pripelje pravo osebo. Kot 80.000 drugih, ki so mesečno aktivni. In ta, ki te bo našel, tudi uporablja ona-on.com. V čem je torej problem?

To je podoben strah kot predsodek pred uporabo spletnih zmenkov, le da ima še eno dimenzijo – strah pred posmehom. Ne samo, da bi moral vsak, ki se temu smeji, malo razmisliti, zakaj je že 10% Slovencev na ona-on.com, imamo tudi učinkovito tehnično rešitev, ki se imenuje uporaba ona-on.com v “skritem načinu”.

Ta omogoča, da te nihče ne vidi na portalu, medtem ko se ti neomejeno razgleduješ naokoli. Drugi uporabniki te vidijo šele potem, ko ti začneš klepet z njimi (jim pošlješ sporočilo) ali pa jih dodaš med simpatije, vprašaš za šanse, povabiš na zmenek.

Slaba stran skritega načina je, da te nihče ne bo našel, saj je tvoj profil neviden drugim uporabnikom. Ne glede na to, pa je skriti način precej priljubljen med vsemi, ki šele začenjajo z uporabo servisa in so še malo v dvomih, kasneje ga izklopijo. Nevarnost uporabe skritega načina je, da se ti premalo dogaja, ker te drugi enostavno ne vidijo.

Strah pred zlorabo fotografije ~ Uporabi “zasebne fotografije”

Živimo v svetu, ko je za večino ljudi to postalo postranskega pomena, saj so naše fotke povsod na spletu in nismo več tako prestrašeni glede tovrstnih zlorab. Največ je k temu prispeval Facebook, hvala mu .

Konkreten strah tukaj je, da bi nekdo skopiral fotke in jih objavil nekje drugje. Enako kot to velja za Facebook in kjerkoli pač, karkoli objavimo na spletu. Po drugi strani je znano dejstvo, da uporabniki brez slike na ona-on.com bistveno težje najdejo partnerja med tisoče člani, ki fotko imajo.

Jasno, preveč je zanimivih obrazov, da bi te pritegnili oglasi brez fotke. Rešitev je “zasebna fotografija”, ki je ne vidi nihče, razen tistih oseb, ki so ti všeč (so s tvoje strani dodane med simpatije) ali pa tisti, ki jim sliko pošlješ kot prilogo v klepetalnici. To pomeni, da imaš popoln nadzor nad svojo fotko.

Če te takšne skrivalnice zanimajo, potem je idealen način uporabe naslednji: imej javno profilno fotko – tako se bo tvoj profil uvrstil visoko na straneh zadetkov iskanj – a se na njej delno zakrij, npr. s sončnimi očali. Poleg takšne javne profilne fotografije, pa imej več zasebnih fotografij, kjer te lahko vidijo samo tvoje simpatije oziroma tisti, ki jim ti pošlješ fotke. Preberi, zakaj enostavno moreš imeti fotografijo in kakšno.

Strah pred “neresnimi ljudmi”, ki me lahko prizadenejo ~ Verificiraj svoj profil in imej opravka samo z resnimi!

S tem strahom smo se daleč največ ukvarjali in nazadnje razvili storitev “Verifikacija profila”, ki predstavlja prvo ligo uporabnikov ona-on.com. Verificiran profil imajo tisti, ki:

imajo javno profilno fotko,

so potrdili identiteto prek SMS-a ali FB povezave računa,

so plačali članarino.

Verificiran profil ti daje dodatne možnosti za lažje spoznavanje.

Vsi, ki postanejo verificirani, imajo še celo kopico dodatnih možnosti za lažje spoznavanje, kar pomeni, da imajo resnično prednost in se enostavno poiščejo med seboj.

Kot vidiš so največji strahovi votli, notri jih pa nič ni. Če imaš še kakšen pomislek, ki ga nismo odpravili, nam ga prosim sporoči na podpora@ona-on.com. Vedno smo na lovu za izzivi, ki jih moramo odpraviti, da je lahko ona-on.com še boljši!